Kuulutus vasakul ääres, kenasti silmade kõrgusel:
Kaduma on läinud väikene hall tšintšilja.
Ta on väike ja hall (nagu eelnevalt mainitud), tal on suured kõrvad ja pikk saba. Nimi on Pepi, kuid sellele ta ei reageeri, pole mõtet teda nimepidi hüüda. Üldse meelitustega ta ennast kätte ei anna. Tema püüdmiseks kasutada liblikavõrku või pappkasti. Kaduma läks ta meil juba üleeile. Nüüdseks peaks ta küllalt näljane ja väsinud olema ning seetõttu on ta püüdmine ka kindlasti lihtsam. Mul oleks teda hädasti ülehomseks vaja tagasi saada, sest siis tuleb tütar balletilaagrist tagasi, ja kui ta avastab, et näriline plehku on pannud – seda kisa ei jaksa keegi välja kannatada.
Inimesed, palun hoidke silmad lahti ja käed püüdmiseks valmis. See väike karvapall maksis 1000 EEK-i!! Ma võin leidjale väikese vaevatasu ka anda (u 5% looma hinnast)! Surnuna palun mitte tagastada.
K. kõrvalmajast